Die wêreld in foto’s – 11 Julie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Dit is vandag bekend gemaak Maria Sharapova van Rusland mag nie aan die Olimpiese Spele deelneem nie, nadat die Internasionale Hof vir Arbitrasie in Sport besluit het om haar appél eers in September aan te hoor. Sharapova is vanjaar vir twee jaar na die tennis-wildernis verban, nadat sy in Januarie vanjaar by die Australiese Ope positief getoets het vir ŉ verbode middel. Foto: Rick Rycroft /wire.africannewsagency.com Mense in Houston in die VSA neem deel aan ŉ vreedsame protesoptog, genaamd “A walk in Prayer to End Violence”. Betogers meen geweld in die VSA moet tot ŉ einde kom. Foto: Xinhua/Jia Zhong/wire.africannewsagency.com Mense neem deel aan die jaarlikse stormloop van die bulle in Pamplona, Spanje. Die daaglikse bulstormloop begin om 08:00 en duur gewoonlik tussen drie en vyf minute. Daar is altesaam agt stormlope tydens die fees. Foto: Alvaro Barrientos/wire.africannewsagency.com ŉ Helikopter dra water aan om ŉ veldbrand in Nederland, Colorado, te probeer blus. Foto: Helen H. Richardson/The Denver Post via AP/wire.africannewsagency.com Ma Weiliang, hoof van die “Confucius Institute of Jilin City”, leer ŉ kind om sy eerste woord in Chinees te skryf in ŉ tempel in China se Jilin-provinsie, waar kinders aan ŉ skryf-seremonie deelneem. Ongeveer 150 kinders het hierdie seremonie bygewoon, wat fokus op tradisionele aktiwiteite voordat kinders hul skoolloopbaan begin. Foto: Xinhua/Wang Mingming) (zkr)/wire.africannewsagency.com Indiese vroue plant bome aan die buitewyke van Allahabad, Indië. Honderde duisende mense van die Uttar Pradesh-streek gaan oor die volgende 24 uur probeer om ŉ wêreldrekord te breek, deur 50 miljoen bome te plant. Foto: Rajesh Kumar Singh/wire.africannewsagency.com ŉ Vrou van Mongolië neem deel aan ŉ boogskiet-kompetisie tydens die Naadam-fees in Ulaanbatar, Mongolië. Dié fees sluit tradisionele sportsoorte soos boogskiet, stoei en perdry in. Foto: Mark Schiefelbein/wire.africannewsagency.com